Հուշարձանների տարածքում դասախոսներն անցկացրեցին դասախոսություններ՝ ուսանողներին ներկայացնելով հայկական միջնադարյան ճարտարապետության զարգացման փուլերը՝ վաղ միջնադարյան (Կարմրավոր և Ծիրանավոր եկեղեցիներ՝ 6-7-րդ դարեր), զարգացած միջնադարյան վանական համալիրների՝ Սաղմոսավանք, Հովհանավանք (13-րդ դար) և Մուղնու ուշ միջնադարյան վանական համալիրի (17-րդ դար) օրինակով: Ուսանողները տեղում ծանոթացան հայկական միջնադարյան պաշտամունքային կառույցների ճարտարապետական, կոնստրուկտիվ և գեղարվեստական առանձնահատկությունների հետ: Ուսանողներից ոմանք էլ կատարեցին ճեպանկարներ: